સતત એક મહિના સુધી ચાલનારા આ મહાઅભિયાનથી આગામી વરસાદી મોસમ પહેલા જળ સંગ્રહના કામો મોટા પાયે હાથ ધરાશે. આ મહા અભિયાનથી રાજ્યમાં ૧૩ હજારથી વધુ તળાવો ઉંડા કરીને ૩૪ મૃત પ્રાય નદીઓને પુનઃ જીવીત કરીને ચેકડેમો ખેત તલાવડીઓ મારફત ૧૧ હજાર લાખ ધનફુટ પાણીનો સંગ્રહ કરવાનું આયોજન છે. વરસાદના પાણીનો સંગ્રહ કરી જમીનમાં ઉતારીને જળ સંચય અને જળસંગ્રહ કરીએ તો જ ખેતી, પશુપાલન અને આપણા વપરાશ વગેરે માટે પુરતુ પાણી મળી રહેશે. ભાવિ પેઢીઓને સમૃધ્ધ જળ ભંડાર વારસામાં આપવાની આપણી સૌની ફરજ છે. મહેસાણા જિલ્લામાં ૧ર૧ તળાવો ઉંડા કરવા ૬૬ ચેકડેમો ડીસીલ્ટીંગ કરવા, ૬ ચેકડેમો રીપેરીંગ કરવા અને ૧૪ કિ.મીની લંબાઈની નહેરોની સફાઈ કરવાનું આયોજન કરાયુ છે. ટીંબા તળાવની કેપેસીટી ૪.પ૦ એમ.સી.એફ.ટીથી વધીને સાત એમ.સી.એફ.ટી. કરાશે.